PressReader - Weg! Ry & Sleep: 2016-01-01 - Ry Mad Max se dui­ne!
Ry Mad Max se dui­ne!
Ry dui­ne soos
Weg! Ry & Sleep - 2016-01-01 - FRONT PAGE - FOTO’S EVAN NAU­DÉ
Dit is min dat ’n mens die kans kry om op ’n Hol­ly­wood-film­stel te gaan ry met jou 4x4, maar aan die Na­mi­bie­se wes­kus is daar ’n plek waar jy juis dit kan doen.
Die dui­ne aan die wes­kus van Namibië is van die hoog­ste ter wê­reld. Wan­neer jy in dié land­skap ry, met ’n i­koon soos Duin 7 in jou spie­ëls, voel dit kom­pleet of ’n kaalkop C­har­li­ze T­heron e­ni­ge oom­blik ag­ter ’n duin uit die f­liek MadMax:Fu­ryRo­ad aan­ge­jaag gaan kom. As jy dus op soek is na jou eie dui­ne-a­von­tuur waar jy soos ’n film­ster kan rond­jaag, maar da­rem teen van­aand weer in ’n ge­mak­li­ke bed kan slaap, is hier­die die plek vir jou.
Vaar die dui­ne in
Tus­sen S­wa­kop­mund en Wal­vis­baai lê daar ’n strook dui­ne – 32 km lank en 6 km breed – wat die At­lan­tie­se O­se­aan van Namibië se bin­ne­land skei.
Dit is een van die min plek­ke waar die Na­mi­bie­se re­ge­ring jou toe­laat om na har­te­lus in die dui­ne rond te ry. En boon­op gra­tis.
Hier­die is nie ’n “tra­di­si­o­ne­le” roe­te waar jy van punt A na punt B met ’n vas­ge­stel­de spoor ry nie. Dit is im­mers duin op duin en hier waai voer­tuig­spo­re vin­nig toe. Jy kan dus jou eie roe­te en hin­der­nis­se in die sand kies.
Die dui­ne bied ’n he­le paar op­sies. Jy kan uit S­wa­kop­mund weg­spring en tot by Duin 7 in Wal­vis­baai ry, of an­ders­om.
Langstrand lê min of meer half­pad tus­sen dié ste­de, dus kan jy ook jou roe­te daar ein­dig of be­gin. En as jy nie tyd of lus het vir lang ure in die sand nie, kan jy net ’n vin­ni­ge draai gaan ry by elk­een van dié drie in­gangs­pun­te en weer by die­self­de punt uit­kom.
Die vol­le roe­te tus­sen Wal­vis en S­wa­kop kan jou ’n he­le dag be­sig hou, daar­om is dit ’n goeie i­dee om vroeg weg te spring. Die sand raak vuur­warm na­ma­te die son ho­ër k­lim, en bak die sand los­ser. Dit maak die ter­rein moei­li­ker om te oor­win en ver­hoog jou kan­se vir vas­sit.
So, staan lek­ker vroeg op, pak ’n piek­niek­mand­jie, ge­noeg wa­ter, son­room en iets vir ska­du­wee as jy vir mid­dag­e­te wil uit­span, en vat die pad na die duin­pret­park. O ja, en ont­hou skoe­ne of plak­kies, want hier loop selfs die ak­ke­dis­se met tek­kies rond. Los ook maar die al­ko­hol tuis, want hier moet jou kon­sen­tra­sie vlym­skerp wees. Bui­ten­dien, die kroeg by Du­ne7 Ad­ven­tu­res het ys­koue bier wat reg­staan na­dat jy klaar ge­ry het.
Al is hier­die ho­ër­graad­dui­ne, is daar nog­tans iets vir el­ke on­der­vin­dings­vlak. Ten­sy jy hoogs er­va­re is in duin­ry, moe­nie al­leen gaan nie. Ry met min­stens drie voer­tuie so­dat daar ge­noeg hulp by­der­hand is as ie­mand vas­sit.
B­ring ’n graaf en sand­le­re, so­wel as ’n ki­ne­tie­se tou as jy kan (so­lank ie­mand in jou groep weet hoe om dié toe­rus­ting te ge­bruik).
’n GPS is nood­saak­lik as jy nie ’n gids of vriend by jou het wat die dui­ne goed ken nie. Hoe die­per jy in die dui­ne in ry, hoe meer be­gin al­les die­self­de lyk en dis mak­lik om te ver­dwaal.
’n Band­druk­me­ter en ’n kom­pres­sor is nood­saak­lik. Blaas jou wie­le af tot ten min­ste 1,2 bar voor jy die sand tref en kyk hoe jy vor­der. Af­han­gen­de van jou voer­tuig mag dit dalk no­dig wees om so laag as 0,5 af te blaas om ge­noeg trak­sie in die los sand te kry (ont­hou net, moe­nie skerp draai met pap ban­de nie, hul­le k­lim mak­li­ker van die vel­lings af).
Meer er­va­re be­stuur­ders mag ook ver­kies om hul­le ve­ring ef­fens har­der te stel so­dat die voer­tuig min­der wan­kel.
B­ring ’n or­dent­li­ke son­bril, ver­kies­lik ge­po­la­ri­seerd. Wan­neer die son hoog sit, is die re­flek­sie op die sand so hel­der dat dit moei­lik raak om af­stand te skat en hol­tes of die kruin van dui­ne raak te sien. Din­ge is nie al­tyd soos dit lyk nie. Daar is op baie plek­ke geen ska­du­wees nie en jy mis mak­lik ’n gat in die sand.
Die heel be­lang­rik­ste is eg­ter om bin­ne jou ver­mo­ëns te be­stuur. Be­gin met klein dui­ne, kyk hoe jou voer­tuig hom­self ge­dra en bou jou self­ver­troue voor jy gro­ter hin­der­nis­se ta­kel.
Hou jou voer­tuig te al­le tye reg­uit teen ’n duin op of af, want ’n voer­tuig wat be­gin d­wars dryf, rol mak­lik.
Wees ver­sig­tig vir die gly­vlak­ke ( slip­fa­ces) – dui­ne met ’n hel­ling van so­wat 32°. Hier­die hel­lings vorm aan die teen­oor­ge­stel­de kant van waar die wind ’n duin tref en 32° is die mak­si­mum hoek waar­teen sand­kor­rels op me­kaar kan bly lê. Dit klink dalk nie so erg nie, maar 32° is ’n steil af­draand. Die sand op
dié hel­lings kan boon­op lek­ker los wees en jy moet sta­dig af­ry son­der om te rem, an­ders sink jy weg. Dis op hier­die hel­lings waar jy die so­ge­naam­de brul­sand aan­tref – sand wat diep on­der jou wie­le ram­mel soos dit teen die duin af­loop. Moe­nie die ka­me­ra ver­geet nie! Jou eie MadMax-oom­blik moet im­mers vas­ge­vang word!
Be­ne­wens 4x4-ry is daar ho­pe an­der trek­pleis­ters in hier­die deel van die land wat dit ’n ge­sog­te va­kan­sie­be­stem­ming maak. Jy het die see in jou voor­tuin en ’n dui­ne­pa­ra­dys in jou ag­ter­plaas.
Be­ne­wens 4x4-roe­tes is daar an­der ma­nie­re om in die dui­ne te bal­jaar – daar is kwad­fiet­se en sand­plank­rit­te by S­wa­kop­mund, Langstrand en die in­gangs­pun­te na Duin 7. Om tot op die kruin van die be­ken­de Duin 7 te stap is op­sig­self iets vir die em­mer­skop­lys. Kyk of jy dit vin­ni­ger as die rekord van 2:43min van on­der tot bo kan doen!
Gooi ook ’n draai by Pe­li­can Point vir ’n an­der uit­sig oor Wal­vis­baai en be­kyk die hor­des rob­be wat in die son lê en bak. As jy hou van hen­gel, kan jy ge­rus jou vis­stok hier­heen b­ring.
STOF­WOL­KE (heel bo). Dit is be­lang­rik om mo­men­tum te be­hou in die sag­te sand.
GLY-GLY (links). Die gly­vlak­ke van se­ke­re dui­ne is erg steil – vat dit sta­dig na on­der.
HELP ’N BIE­TJIE (bo). Ry met meer as een voer­tuig so­dat daar hulp na­by is as jy vas­sit.
EPIES. Hier­die is ’n on­ver­geet­li­ke dag in die sand­put!
SPEEL­PLEK (bo). Die dui­ne rond­om Duin 7 is ’n 4x4-en­toe­si­as se droom.
DIE SANDSPESIALIS (regs). Wer­ner Schaap van Op­po­si­te Lock in S­wa­kop­mund ken dié dui­ne soos die palm vansy hand.